CELEX: 52014PC0066
Language: fi
Date: 2014-02-06
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan unionin osuudesta Euroopan investointirahaston pääoman korottamisessa

|
			
		
		
		52014PC0066
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan unionin osuudesta Euroopan investointirahaston pääoman korottamisessa /* COM/2014/066 final - 2014/0034 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Euroopan investointirahasto (EIR) perustettiin
vuonna 1994 tarkoituksena ”kannustaa kestävää ja tasapainoista kasvua yhteisön
sisällä”. EIR:n perussäännön 2 artiklassa EIR velvoitetaan tukemaan EU:n
poliittisia tavoitteita. EIR:n nykyiseen toimintaan kuuluvat toisaalta
sijoitukset pääomasijoitusrahastoihin, keskisuurta pienemmän markkina-arvon
rahastoihin ja välirahoitusrahastoihin, millä pyritään parantamaan riskipääoman
saatavuutta nopeasti kasvaville ja innovatiivisille pk-yrityksille. Lisäksi EIR
myöntää takauksia ja erillistakauksia arvopaperistamisen välityksellä
tavoitteena parantaa rahoituksen välittäjien lainanantokapasiteettia ja sen
myötä velkarahoituksen saatavuutta ja velkaehtoja tuensaajina olevien pk-yritysten
kannalta. EIR toimii käyttäen joko omia varojaan tai hallinnoimalla
valtuutuksia[1]
EIP:n, komission tai kansallisten ja alueellisten hallintojen puolesta. 
EIR:n perussäännön mukainen tavoite tukea EU:n
politiikkoja on näkynyt viimeaikaisen kriisin aikana sekä pääomasijoitusten
että takausten poikkeuksellisena kasvuna. Tämän toiminnan odotetaan johtavan
vuonna 2013 yhteensä 1,5 miljardin euron sitoumuksiin pääomasijoitusrahastoissa
ja niiden 6,4 miljardin euron vipuvaikutukseen. Takausten osalta EIR:n arvioidaan
vuonna 2013 sitovan 1,9 miljardia euroa, joka johtaa pk-yrityksille
kohdennettuihin 7,5 miljardin euron lainoihin[2].
Vuonna 2007 tehdyn pääoman korotuksen jälkeen
EIR:n merkitty kokonaispääoma on 3 miljardia euroa jaettuna 3 000
osakkeeseen, joista jokaisen nimellisarvo on 1 miljoona euroa. EIR:n maksettu
pääoma on tällä hetkellä 600 miljoonaa euroa (toisin sanoen 20 prosenttia
merkitystä pääomasta). Lokakuusta 2013 lähtien EIR:n omistajat ovat EIP (62,1
%), Euroopan unioni (30 %) ja 24 julkista ja yksityistä rahoituslaitosta (7,9
%). 
Kesäkuussa 2012 kokoontunut Eurooppa-neuvosto
pyysi kehittämään EIR:n toimintaa varsinkin sen pääomasijoitusten osalta
yhdessä olemassa olevien kansallisten rakenteiden kanssa. Kesäkuussa 2013
Eurooppa-neuvosto kehotti lisäämään EIR:n erillistakausvalmiuksia. Tämä kehotus
liittyi ”Euroopan uuteen investointiohjelmaan”, jossa painotetaan erityisesti
EIR:n ydintoimialaan kuuluvaa pk-yritysten rahoitusta. Lokakuussa
Eurooppa-neuvosto puolestaan pyysi, että edelleen olisi kaikin keinoin
pyrittävä palauttamaan talouden normaali luotottaminen ja helpottamaan
investointien rahoitusta, erityisesti pk-yritysten osalta.
Näiden Eurooppa-neuvoston päätelmien johdosta
EIR on kartoittanut rahoitusratkaisuja, joilla pyritään tukemaan pk-yrityksiä
edelleen ja varmistamaan varojen mahdollisimman suuri vaikuttavuus. Niiden
täytäntöönpanemiseksi ehdotetaan kahta pääasiallista toteutustapaa:
·                        
helpotetaan velkarahoituksen suuntaamista
pk-yrityksille erillistakausoperaatioiden, myös pk-yrityksiä koskevan aloitteen
avulla ja 
·                        
luodaan lisävalmiuksia yksityiselle
pääomasijoittamiselle, välipääomarahoitukselle, pääomasijoittamiselle ja
kasvupääomasijoittamiselle. 
EIR:n omat varat ovat avainasemassa näiden
toimintojen tukemisessa sekä sen varmistamisessa, että edut yhteensovitetaan
muiden valtuutusten kanssa, esimerkiksi EU:n valtuutusten, kuten Horisontti
2020- ja COSME-ohjelmien kanssa, yhteissijoitusten kautta. 
Näiden aloitteiden ansiosta EIR:n odotetaan
kaksinkertaistavan takaus- ja pääomasijoitustoimintansa tulevina vuosina. EIR:n
liiketoiminnan osa-alueisiin liittyy erilaisia riskejä, joiden johdosta on
syytä varata tietty määrä pääomia tuleviin tarpeisiin. Riskinhallintasyistä
kohdennettujen pääomien yhteismäärä ei saisi ylittää EIR:n omien varojen
määrää. Kun otetaan huomioon edellä kuvatut kasvusuunnitelmat, nykyisen
puskurin odotetaan supistuvan nopeasti. Tämän vuoksi EIR:n käytettävissä olevaa
pääomaa on lisättävä, jotta pystytään täyttämään lakisääteiset
pääomavaatimukset ja säilyttämään EIR:n AAA-luottoluokitus, joka on elintärkeä
sen erillistakaustoiminnan kannalta. 
EIR oli alun perin esittänyt kaksi
vaihtoehtoista tapaa lisätä valmiuksiaan: 
·                        
Skenaario 1: Maksetun pääoman osuuden korottaminen
20 prosentista 40 prosenttiin
·                        
Skenaario 2: Merkityn pääoman korottaminen maksetun
pääoman osuuden säilyessä 20 prosentissa.
Skenaariossa 1 kaikkien nykyisten
osakkeenomistajien olisi osallistuttava korottamiseen tai myytävä osakkeensa
EIR:ssä, koska erisuuruiset osakekohtaiset maksetun pääoman osuudet eivät olisi
mahdollisia. Skenaariossa 2 puolestaan jää nykyisten osakkeenomistajien
valittavaksi, haluavatko ne merkitä uusia osakkeita vai eivät suhteessa niiden
nykyiseen osuuteen EIR:n pääomasta. 
EIR:n johto keskusteli syyskuussa 2013
epävirallisesti kaikkien EIR:n rahoituslaitososakkeenomistajien kanssa
vaihtoehdoista EIR:n pääoman korottamiseksi, ja nämä suhtautuivat myönteisesti
pääoman korotukseen sinänsä. Sen sijaan tilannetta, jossa osakkeenomistajat
velvoitettaisiin osallistumaan tai menettämään koko omistusosuutensa, ei
pidetty hyväksyttävänä. Lisäksi vallitsi laaja yksimielisyys siitä, että on
tärkeää säilyttää EIR:n kolmijakoinen omistajarakenne. Sen vuoksi EIR käytti
lopullisessa ehdotuksessaan skenaariota 2.
EIR:n hallitus hyväksyi 26. marraskuuta 2013
perusperiaatteet, joiden mukaan EIR:n merkittyä pääomaa korotetaan enintään
1 500 miljoonalla eurolla, josta 20 prosenttia olisi maksettua pääomaa.
Tämä tarkoittaisi sitä, että EU merkitsisi 450 lisäosaketta. Tekniset
yksityiskohdat ja menettely esitetään hallitukselle ajallaan. EIR:n
perussäännön mukaisesti yhtiökokouksen on hyväksyttävä EIR:n osakepääoman
korotus, ja komissiolla on tämän päätöksen osalta ehkäisevässä asemassa oleva
vähemmistö[3].

EIR:n hallitus hyväksyi joulukuussa 2013 EIR:n
osakepääoman korotuksen ja antoi luvan asian esittämiseen EIP:n valtuustolle.
Myös joulukuussa kokoontunut Eurooppa-neuvosto
kehotti komissiota ja EIP:tä parantamaan EIR:n valmiuksia korottamalla sen
osakepääomaa ja pyrkimään lopulliseen yhteisymmärrykseen toukokuussa 2014.
Pääomankorotusta täydennettäisiin uudella
EIP:n riskipääomavaltuutuksella (Risk Enhancement Mandate, EREM), jonka
suuruus olisi enintään 2,3 miljardia euroa kaudella 2014–2016. EIR odottaa,
että i) pääoman korotuksen mukanaan tuoman lisäkapasiteetin ja ii) EIP:n uuden
valtuutuksen myötä se pystyy käyttämään vuosittain 2–3 miljardia euroa
erillistakaustransaktioihin (jotka johtavat vuosittain 11–20 miljardin euron
antolainaustoimiin pk-yrityksille) vuodesta 2014 alkaen. Huippuvuosi olisi vuonna
2015. Lisäksi otetaan käyttöön 400 miljoonan euron sitoumukset yksityisistä
pääomasijoituksista.
Pääoman korotuksen yhteydessä pyritään
lujittamaan nykyistä julkisen ja yksityisen osakkeenomistuksen yhdistelmää
rahoituslaitososakkeenomistajien täysimääräisen osallistumisen avulla. Samalla
saadaan mahdollisuus laajentaa EIR:n osakkeenomistajakantaa houkuttelemalla
mukaan lisää samanmielisiä kansallisia ja/tai alueellisia kehityspankkeja
komission tuella toteutetun ulkoisen arvioinnin mukaisesti ja Eurooppa-neuvoston
kesäkuussa 2012 antamien päätelmien hengessä.
Koska on tarpeen ryhtyä Eurooppa-neuvoston
päätelmien mukaisiin toimiin oikea-aikaisesti ja EU:n poliittisia tavoitteita
kasvun ja työpaikkojen luomiseksi kriisinjälkeisessä tilanteessa on tuettava
pikaisesti, kapasiteettia olisi pyrittävä parantamaan EIR:n pääoman korotuksen
myötä jo vuonna 2014. Tavallisen lainsäätämisjärjestyksen mukainen menettely
olisi saatava päätökseen, jotta EU voi tukea EIR:n pääoman korotusta sen
yhtiökokouksessa keväällä 2014. Muussa tapauksessa
asia siirtyisi vuoteen 2015.
2.           INTRESSITAHOJEN KUULEMINEN
JA VAIKUTUSTEN ARVIOINTI
Kuten EU:n osuudesta EIR:n edelliseen
pääomankorotukseen tehdyssä neuvoston päätöksessä 2007/247/EY[4] edellytetään, komissio
toteutti vuonna 2012 EIR:n omista varoista toteutettavaa toimintaa koskevan
ulkopuolisen arvioinnin. Tämän arvioinnin yhteydessä otettiin huomioon eri
sidosryhmien (jäsenvaltioiden edustajien, EIP:n, rahoituslaitosten, komission)
näkemykset. Lisäksi arvioijat kuulivat osakkeita omistavia rahoituslaitoksia,
pääomasijoitus- ja/tai riskipääomasijoitusrahastojen hoitajia, jotka olivat
saaneet sijoituksia EIR:n omista varoista, sellaisten arvopaperistamistoimien
alullepanijoita, joihin EIR oli osallistunut, sekä asiaan liittyvien toimialojen
elinten edustajia. Tässä arvioinnissa vahvistui EU:n osakkeenomistuksen
lisäarvo seuraavin perustein:
·      EU:n osuuden kautta Euroopan komissio on edustettuna EIR:n
yhtiökokouksessa ja EIR:n hallituksessa (kaksi jäsentä seitsemästä), minkä
myötä EU:lla on merkittävä vaikutusvalta EIR:n strategisten ja toiminnallisten
tavoitteiden määrittämisessä. Tämä auttaa EU:n poliittisten tavoitteiden
edistämisessä ja niiden ankkuroimisessa EIR:n toimintaan;
·      EU:n osakkeenomistus luo kehyksen EU:n politiikkojen edistämiselle
yhteistyösuhteessa EIP:n ja muiden rahoitusalan julkisten ja yksityisten
osakkeenomistajien kanssa. Yhteinen toiminta hallituksessa muiden
osakkeenomistajien, erityisesti EIP:n kanssa, lisää pk-yritysten rahoittamisen
alan organisatorista ymmärrystä ja vahvistaa yhteistyösuhdetta tärkeimpien
sidosryhmien kanssa; 
·      Luottoluokituksen vakaus: EIP:n ja EU:n osakkuuskumppanuus EIR:ssä on
ollut EIR:n AAA/Aaa -luokituksen perusta. Vahva luottoluokitus on elintärkeä
EIR:n rahoitusvälineiden vaikuttavuuden kannalta.
Arvioinnissa ilmeni, että EIR:n omista
varoista toteutettava toiminta tuottaa huomattavaa lisäarvoa
rahoitusmarkkinoilla, mikä kertoo EIR:n markkinasuuntautuneesta
lähestymistavasta toimintalinjojen vaikutusten aikaansaamiseen. Lisäksi siinä
yksilöitiin joukko aloja, joilla EIR:n omista varoista toteutettavan toiminnan
vaikutusta voitaisiin tehostaa. Komissio on laatinut arvioinnin päätelmien
johdosta seurantatoimia koskevan toimintasuunnitelman, joka esitettiin
neuvostolle ja parlamentille marraskuussa 2012 ja jota pannaan parhaillaan
täytäntöön. Arvioinnin tärkeimmät päätelmät ja komission pyynnöstä toteutetut
toimet ovat seuraavat:
·        
On tarpeen selkeyttää niitä EU:n poliittisia
tavoitteita, joiden saavuttaminen on asetettu EIR:n tehtäväksi. Tässä yhteydessä
olisi tarkistettava toivottua taloudellisten ja poliittisten tulosten
tasapainoa sekä haluttua osinkojen jakamisen tasoa. EIR on laatinut komission
pyynnöstä hallitukselle raportin, joka koskee EIR:n lisäarvokehystä, sekä
jälkikäteen tehtävää vaikutusten arviointia koskevan selonteon, jotka
valmistuivat huhtikuussa 2013. Tämän seurauksena esitetään jälkikäteen tehtävää
arviointia koskeva raportti, johon kerätään tietoja yksittäisten pk-yrityksille
suunnattujen transaktioiden todellisista vaikutuksista. Lisäksi komissio pyysi
uutta arviointia EIR:n osinkopolitiikasta. EIR:n vuotuisessa yhtiökokouksessa
päätettiin vuonna 2013 luopua vakiomuotoisesta 40 prosentin osingonmaksusta
(laskettuna nettovoitosta) ja jakaa osinkona 20 prosenttia nettovoitosta.
Päätöstä tarkastellaan uudelleen vuoden 2014 yhtiökokouksessa. 
·        
Koska jokaisella osakkeenomistajaryhmällä on
erillinen ja osoitettavissa oleva arvonsa EIR:n täyden lisäarvon
saavuttamisessa, EIR:n kolmijakoinen rakenne olisi pyrittävä säilyttämään
täysimääräisesti. Rahoituslaitosten osuus olisi vähintäänkin pidettävä
ennallaan ja ihannetapauksessa sitä olisi laajennettava. Tämän päätelmän
johdosta komissio pyysi EIR:n johtoa ryhtymään toimiin uusien samanmielisten
rahoituslaitosten saamiseksi osakkeenomistajiksi. Lisäksi EIR:n johtoa on
pyydetty raportoimaan hallitukselle säännöllisesti toimista, joita EIR on
toteuttanut uusien rahoituslaitososakkeenomistajien houkuttelemiseksi. 
·        
Koska ainoastaan EIP:n EIR:lle myöntämän
riskipääomavaltuutuksen välityksellä tehdyillä järjestelmällisillä
yhteissijoituksilla on rajallinen lisäarvo, EIR:ää pyydetään tekemään
säännöllisesti yhteissijoituksia myös muiden valtuutusten välityksellä,
esimerkiksi EU:n valtuutusten, kuten Horisontti 2020- ja COSME-ohjelmien
välityksellä. Näin on tarkoitus varmistaa etujen parempi yhteensovittaminen
komission ja EIR:n välillä.
Koska käytettävissä on hiljattain tehty
ulkopuolinen arviointi, komissio ehdottaa suhteellisuusperiaatteen ja
aikaisemman käytännön mukaisesti, ettei virallista vaikutustenarviointia tehdä.
3.           EHDOTUKSEN OIKEUDELLINEN
SISÄLTÖ
Yhteisön jäsenyydestä Euroopan
investointirahastossa 6 päivänä kesäkuuta 1994 tehdyn neuvoston päätöksen
94/375/EY[5]
3 artiklassa on erityinen säännös pääoman korottamisesta. Euroopan unionin tuomioistuimen
oikeuskäytännössä, joka koskee niin kutsuttuja toissijaisia oikeusperustoja,
tämän säännöksen ei kuitenkaan katsota tulevan kyseeseen EIR:n pääoman
korotusta koskevan uuden päätöksen oikeusperustana. Sen sijaan olisi
ehdotettava primaarilainsäädännön mukaista oikeusperustaa. 
Kun otetaan huomioon EIR:n tavoitteet ja
toiminnot, jotka esitetään sen perussäännössä ja sen johtoelinten perussäännön
mukaan antamissa päätöksissä, sekä pääoman korotuksen ensisijainen tavoite,
joka on
–                        
ryhtyä toimiin sen johdosta, että Eurooppa-neuvosto
on pyytänyt lisäämään EIR:n erillistakausvalmiuksia erityisesti pk-yritysten
tukemiseksi, ja
–                        
luoda lisävalmiuksia pääomasijoittamiseen
pk-yritysten ja yritysten innovaatioiden, tutkimuksen ja teknisen kehityksen
tukemiseen jäsenvaltioissa, 
millä edistetään toimia unionin teollisuuden
tukemiseksi, SEUT-sopimuksen 173 artiklan 3 kohdan katsotaan olevan
asianmukainen oikeusperusta ehdotetulle pääoman korotukselle.
4.           TALOUSARVIOVAIKUTUKSET 
Koska osakepääomaa ehdotetaan korotettavaksi
enintään 1,5 miljardilla eurolla, komission on ostettava enintään 450 uutta
osaketta.
Jäljempänä
olevassa taulukossa on yhteenveto EU:n osuuden kehityksestä EIR:n pääomassa
ehdotetun pääoman korotuksen jälkeen. Siinä esitetään EU:n merkitsemä EIR:n
pääoma jaettuna maksettuun pääomaan ja vaadittaessa maksettavaan osaan ennen
pääoman korotusta ja sen jälkeen.
EU:n osuus EIR:n pääomasta (miljoonaa euroa)
 Maksettu pääoma || Vaadittaessa maksettava pääoma || Merkitty kokonaispääoma korotuksen jälkeen 
 Nykyinen (ennen v. 2014) || Ehdotettu lisäys || Yhteensä || Nykyinen (ennen v. 2014) || Ehdotettu lisäys || Yhteensä 
 180 || 90 || 270 || 720 || 360 || 1 080 || 1 350 
EU merkitsisi EIR:n uudet osakkeet neljän
vuoden ajanjaksolla vuodesta 2014 alkaen. Kyseisten 450 osakkeen ostamiseen
arvioidaan tarvittavan noin 175 miljoonaa euroa. Arvio perustuu EIR:n
ennusteisiin sen osakkeiden hinnan kehityksestä merkintäjaksolla vuosina
2014–2017. Osakkeiden merkintähinta perustuu sovittuun kaavaan (Repurchase
Share Price Undertaking, RSPU). Siihen sisältyy pääoman maksettu osuus sekä
erilaiset varannot (esim. sääntömääräinen vararahasto, kertyneet voittovarat)
ja varainhoitovuoden voitto, josta on vähennetty maksetut osingot. Varantojen
muutoksia on vaikea arvioida, kun otetaan huomioon, että yksi niistä kuvastaa
EIR:n tekemien yksityisten pääomasijoitusten markkina-arvon muutoksia ja EIR:n
käteisvaroihin liittyviä arvonmuutoksia. Todellinen osakkeen hinta kullakin
merkintäjaksolla perustuu edellisen vuoden tarkastettuihin
tilinpäätösasiakirjoihin. 
Komissio ehdottaa, että EIR:n vuosina
2014–2017 maksamat osingot käytetään osittain uusien osakkeiden kustannusten
kattamiseen. Jos oletetaan vuoden 2013 osinkojen 20 prosentin maksutason
pysyvän ennallaan seuraavien neljän vuoden ajan, kyseisellä ajalla saatavien
osinkojen suuruus voidaan arvioida noin 11,5 miljoonaksi euroksi. On kuitenkin
korostettava sitä, että EIR käyttää oletusarvona 33 prosentin osingonmaksua
laskelmissaan asiakirjassa, jossa EIR:n pääoman korottamista ehdotetaan sen
hallitukselle. Jos oletetaan osinkojen olevan tällä tasolla, 450 osakkeen
ostaminen edellyttäisi noin 172 miljoonaa euroa ja vuosina 2014–2017 saadut
osingot olisivat arviolta 19 miljoonaa euroa. Osingoista päättää vuosittain
EIR:n yhtiökokous.
Tämän vuoksi tässä vaiheessa ei ole
mahdollista laskea tarkasti koko merkintäajalle sen paremmin osakkeen
merkintähintaa kuin osinkojen tasoakaan. Missään tapauksessa EU:n sen osuudesta
lisäykseen maksaman hinnan ei kuitenkaan odoteta ylittävän 170 miljoonan euron
alustavaa talousarviomäärärahaa lisättynä vuosilta 2014–2017 saatavilla
osingoilla. Komissio ehdottaa, että pk-yritysten rahoituksensaannin
parantamiseen käytetään rahoitusvälineitä varten COSME- ja Horisontti 2020
-ohjelmien yhteydessä jo ohjelmoituja määrärahoja. 
EIR:n tavoin COSME-asetuksen tavoitteena on
parantaa erityisesti pk-yritysten rahoituksensaantia ja siten edistää
yrittäjyyttä ja yrittäjyyskulttuuria. Horisontti 2020 ‑asetuksessa
rahoitusvälineisiin viitataan pääasiallisena rahoitusmuotona ohjelmasta
tuettaville ketjun markkinapään toimille, ja EIR:llä on tärkeä osa tällaisten
rahoitusvälineiden täytäntöönpanossa. Sen vuoksi ehdotetaan, että osa COSME- ja
Horisontti 2020 -ohjelmiin kohdennetuista määrärahoista käytetään ehdotettuun
EIR:n pääoman korotukseen. Tarvittavasta varainhoitovuoden 2014 talousarvion
muutoksesta tehdään erillinen lisätalousarvioesitys. 
 
2014/0034 (COD)
Ehdotus
EUROOPAN PARLAMENTIN JA NEUVOSTON PÄÄTÖS
Euroopan unionin osuudesta Euroopan
investointirahaston pääoman korottamisessa
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 173 artiklan 3 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon, 
noudattavat tavallista
lainsäätämisjärjestystä,
sekä katsovat seuraavaa:
(1)       Yhteisön jäsenyydestä
Euroopan investointirahastossa 6 päivänä kesäkuuta 1994 tehdyn neuvoston
päätöksen 94/375/EY[6]
mukaan Euroopan investointirahasto, jäljempänä ’rahasto’, perustettiin vuonna
1994, jotta voidaan ”kannustaa kestävää ja tasapainoista kasvua yhteisön
sisällä”. 
(2)       Sen jälkeen, kun rahaston
merkittyä pääomaa korotettiin vuonna 2007, rahaston osakepääoma on 3 miljardia
euroa, joka on jaettu 3 000 osakkeeksi. Kunkin osakkeen arvo on yksi
miljoona euroa, ja niiden nimellisarvosta on maksettava 20 prosenttia.
Komission edustama unioni osallistui rahaston merkityn pääoman edelliseen
korotukseen yhteisön osuudesta Euroopan investointirahaston pääoman
korottamisessa 19 päivänä huhtikuuta 2007 tehdyn neuvoston päätöksen
2007/247/EY[7]
mukaisesti.
(3)       Näin ollen komission edustama
unioni on tällä hetkellä merkinnyt 900 rahaston osaketta, joiden nimellisarvo
on 900 miljoonaa euroa, josta on maksettu 180 miljoonaa euroa. 
(4)       Kesäkuun 28 ja 29 päivänä
2012 kokoontunut Eurooppa-neuvosto hyväksyi ”kasvu- ja työllisyyssopimuksen”
älykkään, kestävän, osallistavan, resurssitehokkaan ja työpaikkoja luovan
kasvun aikaansaamiseksi. Tässä yhteydessä Eurooppa-neuvosto korosti
päätelmissään, että Euroopan unionin tasolla tarvitaan lisää kiireellisiä
toimenpiteitä kasvun ja työllisyyden edistämiseksi Euroopassa, talouselämän
rahoituksensaannin parantamiseksi ja Euroopan kilpailukyvyn lisäämiseksi
tuotanto- ja investointipaikkana, minkä lisäksi olisi kehitettävä rahaston
toimintaa varsinkin sen pääomasijoitusten osalta yhdessä olemassa olevien
kansallisten rakenteiden, kuten kansallisten kehityspankkien ja laitosten
kanssa.
(5)       Eurooppa-neuvosto käynnisti
kokouksessaan 28 ja 29 päivänä kesäkuuta 2013 Euroopan uuden
investointiohjelman, jolla pyritään edistämään sijoituksia ja luotonsaantia
tukemalla pieniä ja keskisuuria yrityksiä, jäljempänä ’pk-yritykset’, ja
parantamalla talouselämän rahoittamista. Tässä yhteydessä Eurooppa-neuvosto
pyysi päätelmissään komissiota ja EIP:tä panemaan ensisijaisena täytäntöön
Euroopan investointirahaston erillistakausvalmiuksien lisäämisen.
(6)       Joulukuussa 2013 kokoontunut
Eurooppa-neuvosto muistutti, että talouden ja erityisesti pk-yritysten
normaalin luotottamisen palauttaminen on edelleen ensisijaisena tavoitteena, ja
kehotti komissiota ja EIP:tä lisäämään edelleen rahaston kapasiteettia
korottamalla sen pääomaa tarkoituksena päästä lopulliseen sopimukseen
toukokuuhun 2014 mennessä.
(7)       Rahaston tämänhetkinen omien
varojen määrä ei mahdollista rahaston toiminnan merkittävää lisäämistä
Eurooppa-neuvoston kehotuksen mukaisesti, sillä rahaston takaus- ja
pääomasijoitustoiminta ei saa ylittää sen perussäännön 26 artiklassa säädettyjä
tai rahaston yhtiökokouksen määrittelemiä enimmäismääriä. Lisäksi rahaston
käytettävissä olevien omien varojen määrä rajoittaa sen
erillistakausvalmiuksia.
(8)       Sen vuoksi rahaston hallitus
on 26 päivänä marraskuuta 2013 hyväksynyt perusperiaatteet, joiden mukaan
rahaston merkittyä pääomaa korotetaan enintään 1 500 miljoonalla eurolla,
mikä mahdollistaa omien varojen tarvittavan lisäämisen. Pääoman korottamisen
tekniset yksityiskohdat ja seikkaperäinen menettely esitetään hallitukselle
ajallaan, ja samalla pyydetään lupaa esittää ehdotus rahaston vuoden 2014
yhtiökokouksen hyväksyttäväksi.
(9)       Rahaston osakkeenomistajien
olisi oman harkintansa mukaan merkittävä uusia osakkeita vuonna 2014 alkavana
ja vuonna 2017 päättyvänä nelivuotiskautena. Uusien osakkeiden hinta olisi
määritettävä joka vuosi erikseen rahaston osakkeenomistajien välillä sovitun
nettoarvon laskemiseen käytettävän kaavan perusteella.
(10)     Unionin osakkuudesta
rahastossa saatavat vuosittaiset osingot katsotaan vuosina 2014–2017 ulkoisiksi
käyttötarkoitukseensa sidotuiksi tuloiksi, joilla katetaan osa pääoman
korotuksen kustannuksista. Pääoman korottamiseen osoitettaisiin tällä tavoin
lisää määrärahoja ja näin tuettaisiin tavoitetta säilyttää unionin suhteellinen
osuus rahaston pääomasta nykytasolla (30 prosenttia).
(11)     Unionin on aiheellista
osallistua rahaston pääoman korotukseen, jotta saavutetaan unionin tavoitteet
edistää aloitekyvyn ja yritysten, erityisesti pienten ja keskisuurten
yritysten, kehittämisen kannalta suotuisaa toimintaympäristöä sekä innovointia,
tutkimusta ja teknologian kehittämistä koskevaan politiikkaan sisältyvien
teollisuutta palvelevien mahdollisuuksien parempaa hyväksikäyttöä, kuten
kesäkuussa 2012, kesäkuussa 2013 ja joulukuussa 2013 kokoontuneen
Eurooppa-neuvoston päätelmissä ilmaistiin ja kasvu- ja työllisyyssopimuksessa
sekä Euroopan uudessa investointiohjelmassa yksityiskohtaisesti esitettiin. 
(12)     Jotta unionin edustaja EIR:n
yhtiökokouksessa voisi äänestää pääoman korotuksesta mahdollisimman pian,
päätöksen olisi tultava voimaan seuraavana päivänä sen jälkeen, kun se on
julkaistu,
OVAT HYVÄKSYNEET TÄMÄN PÄÄTÖKSEN:
1 artikla
Unioni merkitsee Euroopan investointirahaston,
jäljempänä ’rahasto’, nykyisen osuutensa lisäksi rahastosta enintään 450
osaketta, joista kunkin nimellisarvo on 1 miljoona euroa. Osakkeiden
merkitseminen ja vuosittaiset maksut toteutetaan rahaston yhtiökokouksen
hyväksymien ehtojen mukaisesti. 
2 artikla
Unioni ostaa uudet rahaston osakkeet neljän
vuoden aikana vuodesta 2014 alkaen. Unionin osakkuudesta rahastossa saatavat
osingot katsotaan vuosina 2014–2017 unionin yleiseen talousarvioon
sovellettavista varainhoitosäännöistä 25 päivänä lokakuuta 2012 annetun
Euroopan parlamentin ja neuvoston asetuksen (EU, Euratom) N:o 966/2012[8] 21 artiklan 4 kohdan
mukaisesti ulkoisiksi käyttötarkoitukseensa sidotuiksi tuloiksi, joilla
katetaan osa osakkeiden merkitsemisen kustannuksista. 
Lisäksi Euroopan unionin yleisessä
talousarviossa asetetaan käyttöön koko jaksolle enintään 170 miljoonaa euroa
jäljelle jäävien kustannusten kattamiseksi hyödyntäen vuosia 2014–2020 koskevan
monivuotisen rahoituskehyksen otsakkeeseen 1a jo ohjelmoituja määrärahoja,
jotta kohdennettujen menojen kokonaismäärää ei muuteta. Talousarviositoumus
voidaan jakaa vuosittaisiin eriin neljälle vuodelle asetuksen (EU, Euratom) N:o
966/2012 85 artiklan 4 kohdan mukaisesti.
3 artikla
Tämä päätös tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t) toimintoperusteisessa johtamis- ja
budjetointijärjestelmässä (ABM/ABB)
              1.3.    Ehdotuksen/aloitteen luonne 
              1.4.    Tavoite (Tavoitteet) 
              1.5.    Ehdotuksen/aloitteen perustelut 
              1.6.    Toiminnan ja sen rahoitusvaikutusten kesto 
              1.7.    Hallinnointitapa (Hallinnointitavat) 
2.           HALLINNOINTI 
              2.1.    Seuranta- ja raportointisäännöt 
              2.2.    Hallinnointi- ja valvontajärjestelmä 
              2.3.    Toimenpiteet petosten ja sääntöjenvastaisuuksien
ehkäisemiseksi 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
              3.1.    Kyseeseen tulevat monivuotisen rahoituskehyksen
otsakkeet ja menopuolen budjettikohdat 
              3.2.    Arvioidut vaikutukset menoihin 
              3.2.1. Yhteenveto
arvioiduista vaikutuksista menoihin 
              3.2.2. Arvioidut
vaikutukset toimintamäärärahoihin 
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen rahoitusosuudet 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
1.1.        Ehdotuksen/aloitteen nimi 
Euroopan investointirahaston (EIR) pääoman
korottamisen ja unionin siihen osallistumisen hyväksyminen
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[9] 
Osasto 01 – Talous- ja rahoitusasiat
1.3.        Ehdotuksen/aloitteen luonne 
¨Ehdotus/aloite liittyy uuteen toimeen. 
¨Ehdotus/aloite liittyy uuteen toimeen, joka perustuu
pilottihankkeeseen tai valmistelutoimeen[10] 
ýEhdotus/aloite liittyy käynnissä olevan toimen jatkamiseen 
¨Ehdotus/aloite liittyy toimeen, joka on suunnattu uudelleen 
1.4.        Tavoite (Tavoitteet)
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
Tavoite: aktiivisen yhteistyön tekeminen EIP:n ja
EIR:n kanssa EU:n politiikkojen toteuttamisessa 
Tavoite: tiiviin yhteistyön jatkaminen EIP:n ja
EIR:n kanssa rahoitusvälineiden muovaamiseksi Eurooppa 2020 -strategian
tavoitteiden toteutumisen tukemiseksi seuraavan monivuotisen rahoituskehyksen
yhteydessä
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Erityistavoite nro
1.
Tavoite: EU:n etujen edistäminen EIP:n/EIR:n johtoelimissä ja EU:n sekä
EIP:n/EIR:n välisen yhteistyön lujittaminen sen varmistamiseksi, että
EIP:n/EIR:n lainanantotoiminta on EU:n poliittisten painopisteiden mukaista
erityisesti EU:n sisällä
Toiminto (toiminnot) toimintoperusteisessa johtamis- ja
budjetointijärjestelmässä 
Luku
01.04 Rahoitustoiminnot ja -välineet
1.4.3.     Odotettavissa olevat tulokset
ja vaikutukset
Pääoman korottamisen myötä EIR voi ryhtyä
Eurooppa-neuvoston päätelmissä edellytettyihin toimiin kahden väylän kautta:
·              
pääoman korotuksella helpotetaan velkarahoituksen
tarjoamista pk-yrityksille (toteutetaan erillistakauksin ja takausoperaatioin).

·              
pääoman korotuksella lisätään yksityiseen
pääomasijoittamiseen, välipääomarahoitukseen, pääomasijoittamiseen ja
kasvupääomaan liittyviä sijoitusvalmiuksia. 
Lisäksi pääoman korottaminen antaa EIR:lle
mahdollisuuden yhteissijoittaa omia varojaan komission valtuutusten, kuten
COSME- ja Horisontti 2020 -ohjelmien, kanssa ja huolehtia näin siitä, että
komission ja EIR:n edut sovitetaan entistä paremmin yhteen varainhoitoasetuksen
mukaisesti. Nyt toteutettavaan pääomankorotukseen osallistumalla varmistetaan
lisäksi, että EU:n osuus EIR:n pääomasta pysyy vähintään vakiona eikä supistu.
Erillistakaukset ja takausoperaatiot
EIR:n odotetaan seuraavan ohjelmakauden aikana
lisäävän erillistakaustoimintaansa huomattavasti, siten että se käyttää tähän
toimintaan vuosittain 2,0–3,0 miljardia euroa (minkä on tarkoitus johtaa
vuosittain 11–20 miljardin euron pk-yrityksille suunnattuun antolainaukseen).
Tähän kiinnitetään erityistä huomiota vuosina 2015–2016. Erillistakaustoiminnan
tehostaminen edellyttää EIR:n omien varojen lisäämistä 400 miljoonalla eurolla,
mitä täydentää EIP:n enintään 2,3 miljardin euron valtuutus vuosiksi 2014–2016.
Toiminnan lisäämisen pitäisi johtaa EIR:n erillistakaus- ja takausoperaatioiden
piiriin kuuluvien pk-yritysten määrän 50 prosentin kasvuun.
Pääomasijoitusoperaatiot
Lisäpääoman myötä EIR pystyy keskittymään entistä
paremmin siemen-, riskipääoma- ja kasvupääomamarkkinoilla vallitseviin
kriittisiin aukkoihin. Näiden avainasemassa olevien aloitteiden avulla tuetaan
sekä tutkimus-, kehitys- että innovaatiopolitiikkaa että työpaikkoihin, kasvuun
ja sosiaaliseen koheesioon liittyvää politiikkaa. Näiden 400 miljoonan euron
lisäsitoumusten tueksi tarvitaan yhteensä 150–200 miljoonaa euroa lisää EIR:n
omia varoja. Toiminnan lisäämisen pitäisi johtaa EIR:n
pääomasijoitusoperaatioista hyötyvien pk-yritysten määrän 50 prosentin kasvuun.
1.4.4.     Tulos- ja
vaikutusindikaattorit 
Tavoitteiden saavuttamista mitataan erillistakaustransaktioiden
määrällä, saavutetulla kannustinvaikutuksella, pk-yritysten käyttöön saadun
velkarahoituksen määrällä, tuettujen pk-yritysten määrällä sekä
maantieteellisen eriyttämisen laajuudella. Tuloksia mitataan EIR:n
erillistakaus- ja takausoperaatioiden piiriin kuuluvien pk-yritysten määrän
kasvulla.
Pääomasijoitustoimien vaikutusta mitataan
transaktioiden lukumäärällä, tuettujen yritysten lukumäärällä,
vipuvaikutuksella (eli yhteissijoitusten kokonaismäärällä) sekä
kannustinvaikutuksella (eli suoraan EIR:n ansioksi luettavien yhteissijoitusten
määrällä), lopullisille tuensaajille suunnattujen maksujen määrällä sekä
maantieteellisen eriyttämisen laajuudella. Tuloksia mitataan EIR:n
pääomasijoitusoperaatioista hyötyvien pk-yritysten määrän kasvulla.
1.5.        Ehdotuksen/aloitteen
perustelut 
1.5.1.     Lyhyellä tai pitkällä
aikavälillä täytettävät vaatimukset
EIR käyttää omia varojaan pääomana
takaustoiminnassa ja pääomasijoituksissa. EIR:n omien varojen tämänhetkinen
suuruus rajoittaa sen mahdollisuuksia lisätä merkittävästi
pääomasijoitustoimintaansa ja erillistakaustoimintaansa, johon kesäkuun 2012,
kesäkuun 2013 ja joulukuun 2013 Eurooppa-neuvostot kehottivat. 
1.5.2.     EU:n osallistumisesta saatava
lisäarvo 
EIR:n pääoman korotuksen tuomien lisävalmiuksien
myötä EIP-ryhmä pystyy seuraavien seitsemän vuoden aikana rahoittamaan arviolta
noin 45 miljardin euron lisälainat ja leasingsopimukset. Pääoman korottaminen
parantaisi lisäksi EIR:n mahdollisuuksia yhteistyöhön sen osakkeenomistajien
(komission, EIP:n ja rahoituslaitosten) sekä kolmansien osapuolten kanssa
erillistakausoperaatioiden täytäntöönpanossa. 
EIR:n lisäsijoitusvalmiuksia käytetään myös
eurooppalaisilla pääomasijoitusmarkkinoilla, erityisesti yritysten käynnistys-
ja siemenvaiheen rahoituksen alalla. Tämä tehostaa EIR:n osuutta EU 2020
-strategian tavoitteiden eli älykkään, kestävän ja työpaikkoja luovan kasvun
luomisessa, erityisesti pantaessa täytäntöön seuraavia, pk-yritysten
rahoituksensaannin helpottamiseen tähtääviä lippulaiva-aloitteita:
·      Innovaatiounioni
·      Globalisaation aikakauden teollisuuspolitiikka
·      Toimintasuunnitelma pk-yritysten rahoituksen saannin parantamiseksi.
Lisäksi ehdotettu pääoman korotus tarjoaisi
mahdollisuuden vahvistaa rahoituslaitosten asemaa EIR:ssä niiden omistusosuuksien
lisäämisen kautta. 
1.5.3.     Vastaavista toimista saadut
kokemukset
Neuvoston päätöksessä 2007/247/EY edellytetään,
että rahaston omista varoista toteutetaan arviointi 31 päivään heinäkuuta 2012
mennessä. Arvioinnista kävi ilmi EIR:n omista varoista toteutettavan toiminnan
lisäarvo rahoituksen kohdentamisessa Euroopan pk-yritysten toimintaan
(riskipääoma ja velkarahoitus). Se kattaa toteutuneiden sijoitusten määrän,
innovatiivisten rahoitusvälineiden kehittämisen sekä kumppanuuteen ja
tiedonvaihtoon perustuvien sijoitusinfrastruktuurien ja toimintaympäristöjen
muodostamisen. Kuten perusteluissa (2 jakso, Intressitahojen kuuleminen ja
vaikutusten arviointi) todetaan, arvioinnin päätelmänä oli, että EU:n osuuden
säilyttämiselle EIR:ssä on vahvat ja pätevät perusteet.
Todetusta lisäarvosta huolimatta arvioinnissa
havaittiin myös alueita, joilla EIR:n omista varoista toteutettavan toiminnan
vaikutuksia voitaisiin vielä tehostaa. Komissio on laatinut arvioinnin
päätelmien johdosta seurantatoimia koskevan toimintasuunnitelman, jonka avulla
pyritään edelleen parantamaan EU:n omistusosuudesta EIR:ssä koituvaa lisäarvoa.
Toimintasuunnitelma esitettiin neuvostolle ja parlamentille marraskuussa 2012,
ja sitä pannaan parhaillaan täytäntöön.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut 
Komissio edistää järjestelmällisesti EIP-ryhmän
tiivistä yhteistyötä ja yhteisiä aloitteita. Tällaiset tehokkaat toimet ovat
yhä tarpeellisempia elpymisen tukemiseksi haavoittuvassa taloudellisessa
tilanteessa.
Lisäksi EIR:n omilla varoilla täydennetään EU:n ja
EIP:n valtuutuksia (kuten COSME- ja Horisontti 2020 -ohjelmiin kuuluvia
rahoitusvälineitä ja EIP:n riskipääomavaltuutusta). EIR:n omia varoja tarvitaan
EU-varoista syntyvän vipuvaikutuksen aikaansaamiseksi. 
1.6.        Toiminnan ja sen
rahoitusvaikutusten kesto 
¨ Ehdotuksen/aloitteen mukaisen toiminnan kesto on rajattu. 
–     
¨ Ehdotuksen/aloitteen mukainen toiminta alkaa [PP/KK]VVVV ja päättyy
[PP/KK]VVVV. 
–     
x Rahoitusvaikutukset alkavat vuonna 2014 ja päättyvät vuonna 2017. 
¨ Ehdotuksen/aloitteen mukaisen toiminnan kestoa ei ole rajattu.
–     
Käynnistysvaihe [alkaa vuonna VVVV ja päättyy
vuonna VVVV],
–     
minkä jälkeen toteutus täydessä laajuudessa.
1.7.        Hallinnointitapa
(Hallinnointitavat)[11] 
Vuoden 2014 talousarviosta lähtien
X Suora hallinnointi, jonka komissio
toteuttaa
2.           HALLINNOINTI 
2.1.        Seuranta- ja
raportointisäännöt 
EIR:n vuosikertomus ja tilintarkastuslautakunnan
vuosikertomus toimitetaan edelleen neuvostolle ja Euroopan parlamentille, kuten
neuvoston päätöksessä 2007/247/EY säädetään. 
Hallitus arvioi suurimman osan EIR:n yksittäisistä
toimista ja seuraa pääomasijoitus- ja takaussalkkuja. Hallitus myös varmistaa,
että rahastoa hallinnoidaan rahaston perussäännön ja hallituksen hyväksymien
erityisten suuntaviivojen mukaisesti. Komissio on nimennyt kaksi jäsentä ja
kaksi varajäsentä rahaston hallitukseen. Seurantaa toteutetaan myös EIR:n,
tilintarkastustuomioistuimen ja komission välisellä kolmenkeskisellä
sopimuksella, jossa määrätään asiakirjojen ja EU:n osuutta EIR:n pääomasta
koskevien tietojen antamisesta tilintarkastustuomioistuimelle.
EIR:n luottokelpoisuuden arvioinnista vastaa kolme
keskeistä luokituslaitosta: Fitch, Moody's ja Standard & Poor's. 
2.2.        Hallinnointi- ja
valvontajärjestelmä 
2.2.1.     Todetut riskit
Tämä ehdotus ei vaikuta riskiin, joka liittyy EU:n
osuuteen EIR:stä. EIR:n sijoitus- ja riskinhallintarakenteet säilyvät
ennallaan. Riskienhallintatoiminnot ovat parhaiden markkinakäytänteiden,
sovellettavien standardien, lainsäädännön ja Basel II ‑vaatimusten
mukaisia.
2.2.2.     Tiedot käyttöön otetusta
sisäisen valvonnan järjestelmästä
EIR:n riskienhallinta- ja -seurantatoiminnot
kattavat rahaston kaiken toiminnan. Niillä seurataan säännöllisesti
yksittäisiin transaktioihin liittyviä riskejä, myös salkkutasolla, ja
arvioidaan uusia ja meneillään olevia transaktioita. 
Ulkopuoliset tilintarkastajat tarkastavat EIR:n
tilit vuosittain EIR:n tilintarkastuslautakunnan toimeksiannosta.
Osakkeenomistajat hyväksyvät tilit varsinaisessa yhtiökokouksessa. 
EIP:lle ulkoistetussa sisäisessä tarkastuksessa
tarkastellaan ja arvioidaan sisäisten valvontajärjestelmien suunnittelua ja
tehokkuutta. Tilintarkastuslautakunta tapaa sisäisen tilintarkastajan
säännöllisesti ja valvoo sovittujen toimien toteutusta.
2.2.3.     Arvio tarkastusten
kustannustehokkuudesta ja odotettavissa olevasta virheriskin tasosta
Kyseessä oleva pääoman korotus koskee osuutta
kansainvälisessä rahoituslaitoksessa. EIR:n perussäännössä määrätään EIR:n
sisäisten ja ulkopuolisten tilintarkastajien suorittamasta säännöllisestä
valvonnasta. 
2.3.        Toimenpiteet petosten ja
sääntöjenvastaisuuksien ehkäisemiseksi 
EIR:llä on riippumaton vaatimustenmukaisuuden ja
operatiivisen riskin jaosto, jonka tehtävänä on huolehtia siitä, että EIR:n
kaikessa toiminnassa sovelletaan riippumattomuuden suhteen tiukimpia
mahdollisia normeja kansainvälisten hyvien käytänteiden mukaisesti. 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa vuonna 2014 jo olevat budjettikohdat
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Monivuoti­sen rahoitus­kehyksen otsake || Budjettikohta || Määräraha­laji || Rahoitusosuudet 
   || JM/EI-JM ([12])   || EFTA-mailta[13]   || Ehdokas­mailta[14]   || Kolman­sil­ta mailta || Varainhoitoasetuk­sen 21 artiklan 2 kohdan b alakohdassa tarkoitetut rahoitusosuudet 
 1 a || 01.04.01.01 – Euroopan investointirahasto — Merkitystä pääomasta maksettujen osien käyttöönasettaminen 01.04.01.02 – Euroopan investointirahasto — Merkitystä pääomasta vaadittaessa maksettavissa oleva osa || JM || EI || EI || EI || EI 
 1 a || 02.02.02 – Pienten ja keskisuurten yritysten (pk-yritysten) rahoituksen saannin parantaminen pääoma- ja velkajärjestelyin || JM || KYLLÄ || EI || EI || EI 
 1 a || 08.02.02.02 – Riskirahoituksen saatavuuden helpottaminen tutkimus- ja innovaatioinvestointeihin || JM || KYLLÄ || EI || EI || EI 
3.2.        Arvioidut vaikutukset
menoihin 
Ehdotuksella ei lisätä vuosien 2014–2020 monivuotisen rahoituskehyksen
otsakkeeseen 1a ohjelmoituja kokonaismenoja, sillä EIR:n pääoman korotukseen
käytetään COSME- ja Horisontti 2020 -ohjelmiin liittyviin
rahoitusvälineisiin ohjelmoituja määrärahoja.  
  
 EIR:n pääoman korotuksen rahoituslähteet ||   || 2014 || 2015 || 2016 || 2017 
 Budjettikohta 02.02.02 – Pienten ja keskisuurten yritysten (pk-yritysten) rahoituksen saannin parantaminen pääoma- ja velkajärjestelyin || Sitoumukset || 21,250 || 21,250 || 21,250 || 21,250 
   || Maksut || 21,250 || 21,250 || 21,250 || 21,250 
 Budjettikohta 08.02.02.02 – Riskirahoituksen saatavuuden helpottaminen tutkimus- ja innovaatioinvestointeihin || Sitoumukset || 21,250 || 21,250 || 21,250 || 21,250 
   || Maksut || 21,250 || 21,250 || 21,250 || 21,250 
3.2.1.     Yhteenveto arvioiduista
vaikutuksista menoihin
milj. euroa (kolmen desimaalin tarkkuudella)
 Monivuotisen rahoituskehyksen otsake   || 01 04 || Rahoitustoiminnot ja -välineet 
 <…….> pääosasto ||   ||   ||   Vuosi 2014   || Vuosi 2015 || Vuosi 2016 || Vuosi 2017 || Vuosi 2018–2020 || YHTEENSÄ 
 Toimintamäärärahat ||   ||   ||   ||   ||   ||   ||   ||   
 Budjettikohdan numero: 01040101 || Sitoumukset || 1. || 42,500 || 42,500 || 42,500 || 42,500 || 0 || 0 || 0 || 170,000* 
 Maksut || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Budjettikohdan numero: 01040102 || Sitoumukset || (1a) || p.m. || p.m. || p.m. || p.m. || p.m. || p.m. || p.m. ||   
 Maksut || (2a) || p.m. || p.m. || p.m. || p.m. || p.m. || p.m. || p.m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Tiettyjen ohjelmien määrärahoista katettavat hallintomäärärahat[15] ||   ||   ||   ||   ||   ||   ||   ||   
 Budjettikohdan numero: ||   || (3) ||   ||   ||   ||   ||   ||   ||   ||   
 <….> PO määrärahat YHTEENSÄ || Sitoumukset || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 Maksut || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
 Toimintamäärärahat YHTEENSÄ || Sitoumukset || (4) || 42,500 || 42,500 || 42,500 || 42,500 ||   ||   ||   || 170,000 
 Maksut || (5) || 42,500 || 42,500 || 42,500 || 42,500 ||   ||   ||   || 170,000 
 Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   ||   ||   
 Monivuotisen rahoituskehyksen   OTSAKKEESEEN 1a kuuluvat määrärahat YHTEENSÄ || Sitoumukset || =4+ 6 || 42,500 || 42,500 || 42,500 || 42,500 ||   ||   ||   || 170,000 
 Maksut || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Monivuotisen rahoituskehyksen otsake   || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || Vuosi 2014 || Vuosi 2015 || Vuosi 2012 || Vuosi 2017 || Vuosi 2018–2020 || YHTEENSÄ 
  <…….> pääosasto || 
  Henkilöresurssit || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Muut hallintomenot ||   ||   ||   ||   || 0,200* ||   ||   || 0,200* 
 <….> PO YHTEENSÄ || Määrärahat || 0,262 || 0,262 || 0,262 || 0,262 || 0,462 || 0,262 || 0,462 || 2,034 
* ulkopuolisten
konsulttien suorittama arviointi
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
milj. euroa (kolmen desimaalin tarkkuudella)
   ||   ||   || Vuosi 2014[16] || Vuosi 2015 || Vuosi 2016 || Vuosi 2017 || Vuosi 2018–2020 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Maksut || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Arvioidut vaikutukset
toimintamäärärahoihin 
–     
¨ Ehdotus/aloite ei edellytä toimintamäärärahoja. 
–     
X  Ehdotus/aloite edellyttää toimintamäärärahoja seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018–2020 || YHTEENSÄ 
 TUOTOKSET 
 Tyyp­pi[17]   || Keski­määr. kustan­nukset || EI || Kus­tannus || EI || Kus­tannus || EI || Kus­tannus || EI || Kus­tannus || EI || Kus­tannus || EI || Kus­tannus || EI || Kus­tannus || Luku­määrä yhteen­sä || Kustan­nukset yhteen­sä 
 ERITYISTAVOITE 1[18] EU:n etujen edistäminen EIP:n/EIR:n johtoelimissä ja EU:n sekä EIP:n/EIR:n välisen yhteistyön lujittaminen sen varmistamiseksi, että EIP:n/EIR:n lainanantotoiminta on EU:n poliittisten painopisteiden mukaista erityisesti EU:n sisällä ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Tuotos ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Välisumma erityistavoite 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KUSTANNUKSET YHTEENSÄ ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Arvioidut vaikutukset
hallintomäärärahoihin
3.2.3.1.  Yhteenveto 
–     
¨ Ehdotus/aloite ei edellytä hallintomäärärahoja. 
–     
X  Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || Vuosi 2014[19]   || Vuosi 2015 || Vuosi 2016 || Vuosi 2017 || Vuosi 2018–2020 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Muut hallintomenot ||   ||   ||   ||   || 0,200 ||   ||   || 0,200 
 Monivuotisen rahoituskehyksen OTSAKE 5, välisumma || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Monivuotisen rahoituskehyksen OTSAKKEESEEN 5[20] sisältymättömät   ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 YHTEENSÄ || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Henkilöresursseja
koskeva määrärahatarve katetaan toimen hallinnointiin jo osoitetuilla
pääosaston määrärahoilla ja/tai pääosastossa toteutettujen
uudelleenjärjestelyjen tuloksena saaduilla määrärahoilla sekä tarvittaessa
sellaisilla lisäresursseilla, jotka toimea hallinnoiva pääosasto voi saada
käyttöönsä vuotuisessa määrärahojen jakomenettelyssä talousarvion puitteissa.
3.2.3.2.   Henkilöresurssien
arvioitu tarve 
–     
¨ Ehdotus/aloite ei edellytä henkilöresursseja 
–     
X  Ehdotus/aloite edellyttää henkilöresursseja
seuraavasti:
Arvio kokoaikaiseksi henkilöstöksi muutettuna
 ||   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018–2020 
 ||  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) ||   ||   
 || XX 01 01 01 (päätoimipaikka ja komission edustustot EU:ssa) || 2 || 2 || 2 || 2 || 2 || 2 || 2 
 || XX 01 01 02 (edustustot EU:n ulkopuolella) ||   ||   ||   ||   ||   ||   ||   
 || XX 01 05 01 (epäsuora tutkimustoiminta) ||   ||   ||   ||   ||   ||   ||   
 || 10 01 05 01 (suora tutkimustoiminta) ||   ||   ||   ||   ||   ||   ||   
  Ulkopuolinen henkilöstö (kokoaikaiseksi muutettuna):[21]   || 
 || XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   ||   
 || XX 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 || XX 01 04 yy[22]   || - päätoimipaikassa   ||   ||   ||   ||   ||   ||   ||   
 || - edustustoissa ||   ||   ||   ||   ||   ||   ||   
 || XX 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   ||   
 || 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   ||   
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ || 2 || 2 || 2 || 2 || 2 || 2 || 2 
01.04 viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Ehdotuksen vuoksi on hoidettava varsinkin seuraavat tehtävät: - lainsäädäntöehdotuksen laatiminen - lainsäädäntömenettelyn seuranta Euroopan parlamentin ja neuvoston kanssa - suhteet ja viestintä EIR:n kanssa, erityisesti valmisteltaessa komission kantaa ehdotuksiin, jotka esitetään EIR:n hallitukselle, sekä raportoinnin yhteydessä - komission kannan valmistelu ehdotuksiin, jotka esitetään EIR:n hallitukselle - lainsäädännössä säädettyjen kertomusten laatiminen. 
 Ulkopuolinen henkilöstö ||   
3.2.4.     Yhteensopivuus nykyisen
monivuotisen rahoituskehyksen kanssa 
–     
¨ Ehdotus/aloite on nykyisen monivuotisen rahoituskehyksen mukainen.
–     
X  Ehdotus/aloite edellyttää monivuotisen
rahoituskehyksen asianomaisen otsakkeen rahoitussuunnitelman muuttamista.
Komissio ehdottaa, että pk-yritysten rahoituksen
saannin parantamiseen käytetään rahoitusvälineitä varten COSME- ja Horisontti
2020 -ohjelmien yhteydessä jo ohjelmoituja määrärahoja. Niitä vastaavat
budjettikohdat ovat 02.02.02 – Pienten ja keskisuurten yritysten (pk-yritysten)
rahoituksen saannin parantaminen pääoma- ja velkajärjestelyin ja 08.02.02.02 –
Riskirahoituksen saatavuuden helpottaminen tutkimus- ja
innovaatioinvestointeihin. Määrärahat kohdennetaan Otsakkeessa 01
budjettikohtaan 01.04.01.01 – Euroopan investointirahasto — Merkitystä
pääomasta maksettujen osien käyttöönasettaminen. Kuten edellä mainitaan,
tarvittava määrä on 170 000 000 euroa vuosien 2014–2018 monivuotisen
rahoituskehyksen aikana.  
¨ Ehdotus/aloite edellyttää
joustovälineen varojen käyttöön ottamista tai monivuotisen rahoituskehyksen
tarkistamista[23].
3.2.5.     Ulkopuolisten tahojen
rahoitusosuudet 
–     
Ehdotuksen/aloitteen rahoittamiseen ei osallistu
ulkopuolisia tahoja. 

Arvioidut vaikutukset tuloihin 
–     
¨ Ehdotuksella/aloitteella ei ole vaikutuksia tuloihin.
–     
X  Ehdotuksella/aloitteella on vaikutuksia tuloihin
seuraavasti:
–                   
¨ vaikutukset omiin varoihin 
–                   
X          vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus[24]   
 Vuosi 2014 || Vuosi 2015 || Vuosi 2016 || Vuosi 2017 || Vuosi 2018–2020 
 Momentti 850 ||   || 2,477 || 2,078 || 3,112 || 3,800 || p.m || p.m || p.m 
Momentille kirjataan
Euroopan investointirahaston unionin rahoitusosuudesta maksamat mahdolliset
osingot. 
EIR:n perussäännön 24
artiklan mukaisesti EIR:n tavoitteena on tuottaa voittoa osakkeenomistajilleen.
EIR:n yhtiökokouksen tekemän päätöksen mukaisesti EIR jakaa vuotuisesta
nettovoitosta osinkoja osakkeenomistajilleen. Yhteisön osakkuuden osalta nämä
osingot palautetaan EU:n talousarvioon (momentti 850: Euroopan
investointirahaston maksamat osingot).
EIR saa nykyjään tuloja
pääasiassa sijoitustoiminnasta (treasury-toiminta), hallinnointipalkkioista ja
rahaston omiin varoihin perustuvasta takaustoiminnasta. Koska osakkeiden
merkintähintaan vaikuttavia tulevia nettotuloja ja tulevaisuudessa saatavia
osinkoja koskevia lopullisia lukuja on vaikea arvioida tarkasti, komissio
ehdottaa osingoista saatavien tulojen sitomista menopuolen budjettikohtaan
01 04 01 01. Tulot sidotaan pelkästään pääoman korotuksen
ajaksi. Edellä esitetyt luvut perustuvat arvioihin olettaen, että nykyinen 20
prosentin osingonmaksu jatkuu ennallaan seuraavien neljän vuoden ajan.
Osingoista päättää kuitenkin vuosittain EIR:n yhtiökokous. 
[1]               Käsitettä ’valtuutus’ käytetään perusteluissa siten,
että se kattaa kaiken EIR:n toiminnan, johon käytetään muitakin kuin pelkästään
sen omia varoja. Valtuutuksiin kuuluvat myös EU:n ohjelmat, joiden hallinnointi
on siirretty EIR:lle. 
[2]               Luvut perustuvat EIR:n sisäisiin arvioihin.
[3]               EIR:n perussäännön mukaan EIR:n yhtiökokous voi päättää
osakepääoman korottamisesta 85 prosentin enemmistöllä annetuista äänistä. Näin
ollen komissio voisi estää yhtiökokouksen päätöksen, sillä sen hallussa on 30
prosenttia EIR:n osakkeista.
[4]               Neuvoston päätös 2007/247/EY, tehty
19 päivänä huhtikuuta 2007, yhteisön osuudesta Euroopan
investointirahaston pääoman korottamisessa (EUVL L 107, 25.4.2007,
s. 5).
[5]               EYVL L 173, 7.7.1994, s. 12.
[6]               EYVL L 173, 7.7.1994, s. 12.
[7]               EYVL L 107, 25.4.2007, s. 5.
[8]               EUVL L 298, 26.10.2012, s. 1.
[9]               ABM: toimintoperusteinen johtaminen; ABB:
toimintoperusteinen budjetointi.
[10]               Sellaisina kuin nämä on määritelty varainhoitoasetuksen
54 artiklan 2 kohdan a ja b alakohdassa.
[11]               Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa  http://www.cc.cec/budg/man/budgmanag/budgmanag_en.html
[12]               JM = jaksotetut määrärahat; EI-JM = jaksottamattomat
määrärahat.
[13]               EFTA: Euroopan vapaakauppaliitto. 
[14]               Ehdokasmaat ja soveltuvin osin Länsi-Balkanin
mahdolliset ehdokasmaat.
[15]               Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[16]               Vuosi n on ehdotuksen/aloitteen toteutuksen
aloitusvuosi.
[17]               Tuotokset ovat tuloksena olevia tuotteita ja palveluita
(esim. rahoitettujen opiskelijavaihtojen määrä tai rakennetut tiekilometrit).
[18]               Kuten kuvattu kohdassa 1.4.2 ”Erityistavoitteet”.
”Erityistavoitteet”. 
[19]               Vuosi n on ehdotuksen/aloitteen toteutuksen
aloitusvuosi.
[20]               Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[21]               Sopimussuhteiset toimihenkilöt, paikalliset
toimihenkilöt, kansalliset asiantuntijat, vuokrahenkilöstö, edustustojen
nuoremmat asiantuntijat. 
[22]               Toimintamäärärahoista katettavan ulkopuolisen
henkilöstön enimmäismäärä (entiset BA-budjettikohdat).
[23]               Katso (vuodet 2007–2013 kattavan) toimielinten
sopimuksen 19 ja 24 kohta.
[24]               Perinteiset omat varat (tulli- ja sokerimaksut) on
ilmoitettava nettomääräisinä eli bruttomäärästä on vähennettävä kantokuluja
vastaava 25 prosentin osuus.